Dan Nistor s-a dezlănțuit la finalul play-out-ului: "Nu stau pentru acest contract" + suma imensă pierdută
U Cluj a încheiat pe locul zece în play-out, după victoria cu FC Voluntari.
Singurul gol al partidei a fost marcat de Dan Nistor, din penalty, iar în urma acestui rezultat și-a asigurat o poziție pentru barajul de cupele europene.
Dan Nistor a spus tot, după succesul cu FC Voluntari
După ce s-a spus că s-ar dori ca Dan Nistor și Alex Chipciu nu ar mai fi doriți din sezonul viitor la U Cluj, jucătorul de 36 de ani a explicat că nu are nicio problemă să plece de la club, aducând în discuție și speculațiile făcute despre jocurile de culise.
"Noi ne doream locul opt, multă lumea a discutat că se fac jocuri de culise, s-a dovedit că nu e aşa. Că fotbalul românesc nu e aşa de pricinos cum zic alţii, că ne dăm la o parte, că nu ştiu ce blaturi facem. Că nu ştiu ce prostii se fac. Ştiu ce zic, aţi văzut şi dumneavoastră anumite titluri date prin ziare… antrenori daţi afară, noi suntem dinozauri, 7-8 inşi daţi afară.
Repet încă o dată, echipa asta nu stă în Nistor, eu nu stau pentru acest contract. Dacă mâine clubul nu va dori să se bazeze pe serviciile mele ridic mâna, nu am nevoie de niciun ban, reziliez pe cale amiabilă. Nu îmi trebuie absolut niciun ban, repet!
Am o vârstă destul de înaintată pentru unii, eu mă simt foarte bine, sunt la a doua tinereţe. Mâine dacă plec de la această echipă, îmi găsesc echipă. Nu duc grija zilei de mâine, am cu ce să îmi cresc copilul.
Dinamo şi Botoşani la baraj, Iaşi s-a salvat… surprize, surprize! Dumneavoastră aţi văzut meciurile, eu nu pot să îmi dau cu părerea. Dinamo a pierdut foarte multe meciuri în ultimele minute.
Sper să îşi fi apărat corect şansele. Eu, tot ce a depins de mine am făcut, mi-am ajutat echipa să câştige. Cu siguranţă şi noi, dacă pierdeam cu Dinamo, toată lumea ne acuza că am fost blatişti.
Şi noi am avut o primă foarte importantă. Să vă spun adevărul, dacă prindeam locul opt aveam foarte mulţi bani. Din pacate nu am reuşit. E normal să îţi joci şansa corect, avem familii, copii. Pentru play-off nu mai zic prima, că mă ia capul! Ăsta este fotbalul", a declarat Dan Nistor.
Urmăriți SPORT.RO și pe Google News